# Francisco Avizanda Contin

Francisco Avizanda Contin (Izaba, Navarra, 1955) és un productor, guionista i director de cinema navarrès, entre altres dels llargmetratges de ficció Hoy no se fía, mañana sí (2008) i Sapos y culebras (2013)

## Trajectòria professional

En 1988 entra a TVE (Televisió Espanyola) després de produir i dirigir el curtmetratge de ficció Virtudes Bastián, i hi va dirigir documentals sobre arquitectura i antropologia fins al 1991. El 1995 funda la seva pròpia productora (Muxika) amb la qual produeix i dirigeix documentals d'història, sociologia i naturalesa. En 2008 dirigeix el seu primer llargmetratge de ficció Hoy no se fía, mañana sí, periple d'una delatora franquista, tragèdia moderna inserida en el fosc període de 1956, en plena dictadura a Espanya. La seva segona pel·lícula Sapos y culebras és un conte moral sobre el frenesí per l'enriquiment i la corrupció en la recent Espanya de canvi i començament de segle.

## Projecció internacional

Les seves pel·lícules de ficció i documentals s'han estrenat a Espanya, França, Estats Units, el Canadà, Alemanya, Itàlia, etc. I emès en nombrosos canals de televisió: WDR i ARD (Alemanya); TV5 (França); TVE (Espanya); Discovery Channel (Canadà); Canal + (Bèlgica-Espanya); SIC i RTP (Portugal); LNK (Lituània); Canal 22 (Mèxic); KBS (Corea); Cyfra+ (Polònia)...
Algunes de les seves obres van rebre el suport dels programes de la Unió Europea: Media Docummentary, Script Development, Babel, i Action Plan 16:9.
Va pertànyer a la junta directiva de l'Assemblea de directors espanyols de cinema (ADIRCE) i va representar a l'organització a la FERA (Fédération Européenne des Réalisateurs de l'Audiovisuel) en el període 2005-2008.

## Filmografia

* Sapos y culebras (2014, llargmetratge, ficció)
* Hoy no se fía, mañana sí (2008, llargmetratge, ficció)
* El impertinente Ulises (2000, documental tv)
* Gitanos y chatarreros: la busca (1995, documental tv)
* Tres arquitecturas (1990, sèrie de tres documentals tv)
* Breve crónica del pueblo selk'nam (1993, documental tv)
* El espejo del tiempo, los Baroja (1988, llargmetratge documental)
* Virtudes de Bastián (1986, curtmetratge)
* Programa nocturno (1980, curtmetratge)
* Las hojas secas (1979, curtmetratge)
* Pincho de rosa (1978, curtmetratge)

## Premis

Pincho de rosa. Primer premi cinema basc. Festival internacional de cinema documental i curtmetratge. Bilbao. 1979
Virtudes Bastián. Gran premi cinema basc. Premi internacional de la Creu Roja. Festival internacional de cinems documental i curtmetratge. Bilbao. 1986.

## Referències

* ↑ «20e Festival international du film d'histoire. Pessac».
* ↑ «Le ville de Madrid au cinéma. Mairie de Paris. Septembre 2017».
* ↑ Lauer, Andy «240 Films from 78 Countries Set for Montreal» (en anglès). , 12-08-2009 [Consulta: 6 abril 2018].
* ↑ «Film Ireland». Arxivat de l'original el 2018-05-24. [Consulta: 23 maig 2018].
* ↑ «Hevadis distribution 2015».
* ↑ «"On verra demain (à l'ombre de Franco)" : chronique de la société espagnole aux pires heures du franquisme» (en francès). [Consulta: 6 abril 2018].
* ↑ «« D’amour et de dettes » : à la recherche de l’argent du père» (en francès). [Consulta: 6 abril 2018].
* ↑ Scheib, Ronnie «Forever Waiting» (en anglès). , 21-09-2009 [Consulta: 6 abril 2018].
* ↑ «"Tres arquitecturas" - "A la carta" TVE».
* ↑ «film-documentaire.fr - Portail du film documentaire». [Consulta: 6 abril 2018].
* ↑ «European film professionals out in force at Dijon Meetings». [Consulta: 6 abril 2018].
* ↑ Faure, Yves Jacquot, Olivier. «D'amour et de dettes | Francisco Avizanda | 2013 | Encyclo-ciné». [Consulta: 6 abril 2018].
* ↑ «RTVE. "Tres arquitecturas". Visionado».
* ↑ «ABC (Madrid) - 04/01/1989, p. 110 - ABC.es Hemeroteca» (en castellà). [Consulta: 6 abril 2018].
* ↑ «"Enciclopedia navarra"».
* ↑ «"El País" 01/12/1986».

## Entrevistes

* El séptimo vicio. RNE. Radio 3.